PLAT ผสานกำลังร้านค้าในห้าง “แพลทินัมฯ” ขายสินค้าผ่าน FB Live รับมือวิกฤติโควิด-19
PLAT ผสานกำลังร้านค้าในห้าง "แพลทินัมฯ" ขายสินค้าผ่าน FB Live รับมือวิกฤติโควิด-19
PLAT ผสานกำลังร้านค้าในห้าง "แพลทินัมฯ" ขายสินค้าผ่าน FB Live รับมือวิกฤติโควิด-19
30 เม.ย. 2563

บริษัท เดอะ แพลทินัม กรุ๊ป จำกัด (มหาชน) หรือ PLAT ระบุว่า ทางศูนย์การค้า แพลทินัม แฟชั่นมอลล์ ได้ผสานความร่วมมือร่วมใจครั้งสำคัญกับร้านต่างๆ ภายในศูนย์ฯ เพื่อสร้างโอกาสการทางการขายเพื่อให้กลไกธุรกิจสามารถขับเคลื่อนต่อไปข้างหน้าได้ไม่หยุดนิ่ง ชูกลยุทธ์ Conversational Commerce สร้างการขายผ่าน Social Media ภายใต้แคมเปญ “The Platinum Fashion Mall LIVE ช้อปนี้ดีต่อใจ” มหกรรมแห่งการ Live ขายสินค้าแฟชั่นผ่านช่องทาง FB ของ The Platinum Fashion Mall เพื่อช่วยส่งเสริมช่องทางการขายให้แก่ร้านค้าต่างๆ ภายในศูนย์ฯ
พร้อมชวนลูกค้านักช้อปที่ต้องหยุดอยู่บ้าน หรือ Work From Home มาร่วมกันผ่อนคลายความตึงเครียด และคลายความวิตกกังวล ไปกับช่วงเวลาแห่งความสนุกสนาน ตื่นเต้น ไปกับการอัพเดตเทรนด์สินค้าคอลเลคชั่นใหม่มากมาย นำไปสู่การซื้อขายในรูปแบบ two-way communication ที่จะเกิดขึ้นระหว่างผู้ซื้อ-ผู้ขายในที่สุด
ขณะที่ศูนย์ฯยังทำการปิดชั่วคราวตามนโยบายของรัฐบาล จากสถานการณ์การระบาดของไวรัสโควิด-19 ที่ทุกคนล้วนต้องปรับตัวและรับมือวิกฤตอย่างเต็มรูปแบบ ทั้งวิถีการดำเนินชีวิต การทำงาน การเดินทาง การช้อปปิ้ง ที่เปลี่ยนแปลงไปอย่างรวดเร็ว
โดยแคมเปญ “The Platinum Fashion Mall LIVE ช้อปนี้ดีต่อใจ” จะมีขึ้นระหว่างวันที่ 24 เม.ย.-18 พ.ค.63 ทาง FB The Platinum Fashion ทุกวันศุกร์ เวลา 18.30-19.30 น. และทุกวันจันทร์ เวลา 11.00 -12.00 น. การ Live จะใช้เวลา 1 ชั่วโมง (โดยประมาณ) ภายใต้หัวข้อการ LIVE ที่ไม่ซ้ำกันในแต่ละครั้ง อาทิ Update Trend Summer : หยุดอยู่บ้านแต่ต้องไม่หยุดสวย, สวัสดีวันจันทร์ แต่งตัว Con Call ให้เกร๋ไม่แพ้คนในกรุ๊ป, เตรียมชุดทำงาน รอไปทำงานที่เรารัก, เกาะขอบจอให้ดีวันนี้เทจุกๆ ขายส่งรัวๆ ทั้งชายหญิง, สายโอปป้ามารวมกันตรงนี้ ถูกและดีมีที่เดียว, สาวๆ แต่งตัวตามโฉลก โชคดีทุกเรื่องเชื่อเหอะ, ยีนส์ใส่เก๋ๆ เท่ๆ ทุกโอกาส, และ LIVE ของเด็ด รวมมิตรของ มันต้องมี